In elk geval word Borges as een van die baanbrekers van fantastiese literatuur in Latyns-Amerika beskou. Sy werk toon invloede van onder meer Macedonio Fernández, Rafael Cansinos Assens, Engelse literatuur (met skrywers soos Whitman, Chesterton, Shaw, De Quincey) en daoisme. Borges se filosofiese beskouinge weerspieël epistemologiese ideale wat deur George Berkeley, David Hume en Arthur Schopenhauer beïnvloed is en is 'n herhalende element in sy verhale en essays. In sy laat gedigte voer hy 'n dialoog met befaamde denkers en skrywers soos Baruch Spinoza, Luís de Camões en Vergilius.
Borges, 'n boorling van Buenos Aires wat tweetalig (in Spaans en Engels) grootgemaak is, was een van die belangrikste bydraers tot Sur, 'n tydskrif wat deur Victoria Ocampo en haar suster Silvina in 1931 in die lewe geroep is om die kulturele bande en uitruil tussen Latyns-Amerika en Europa te bevorder.
↑ Lea Masina: Murilo Rubião, o mágico do conto. In: O pirotécnico Zacarias e outros contos escolhidos. Porto Alegre: L & PM 2001, bl. 5
↑ J.M. Coetzee: Borges's Dark Mirror. In: New York Review of Books, jaargang 45, nommer 16, 22 Oktober 1998
Ontsluit van "https://af.wikipedia.org/w/index.php?title=Jorge_Luis_Borges&oldid=2009820"
Last edited on 2 Julie 2019, at 09:24